CELEX: 62012CA0159
Language: fi
Date: 2013-12-05 00:00:00
Title: Yhdistetyt asiat C-159/12–C-161/12: Unionin tuomioistuimen tuomio (neljäs jaosto) 5.12.2013 (Tribunale Amministrativo Regionale per la Lombardian (Italia) esittämät ennakkoratkaisupyynnöt) — Alessandra Venturini v. A.S.L. Varese ym. (C-159/12), Maria Rosa Gramegna v. ASL Lodi ym. (C-160/12) ja Anna Muzzio v. ASL Pavia ym. (C-161/12) (Sijoittautumisvapaus — SEUT 49 artikla — Kansanterveys — Kansallinen lainsäädäntö, jossa kielletään itsehoitoapteekkeja myymästä sellaisia lääkemääräystä edellyttäviä lääkkeitä, joiden kustannukset jäävät potilaan vastattavaksi)

15.2.2014   
            
            
               FI
            
            
               Euroopan unionin virallinen lehti
            
            
               C 45/8
            
         Unionin tuomioistuimen tuomio (neljäs jaosto) 5.12.2013 (Tribunale Amministrativo Regionale per la Lombardian (Italia) esittämät ennakkoratkaisupyynnöt) — Alessandra Venturini v. A.S.L. Varese ym. (C-159/12), Maria Rosa Gramegna v. ASL Lodi ym. (C-160/12) ja Anna Muzzio v. ASL Pavia ym. (C-161/12)
   (Yhdistetyt asiat C-159/12–C-161/12) (1)
   
   (Sijoittautumisvapaus - SEUT 49 artikla - Kansanterveys - Kansallinen lainsäädäntö, jossa kielletään itsehoitoapteekkeja myymästä sellaisia lääkemääräystä edellyttäviä lääkkeitä, joiden kustannukset jäävät potilaan vastattavaksi)
   2014/C 45/14
   Oikeudenkäyntikieli: italia
   
      Ennakkoratkaisuja pyytänyt tuomioistuin
   
   Tribunale Amministrativo Regionale per la Lombardia
   
      Pääasioiden asianosaiset
   
   
      Kantajat: Alessandra Venturini (C-159/12), Maria Rosa Gramegna (C-160/12) ja Anna Muzzio (C-161/12)
   
      Vastaajat: A.S.L. Varese, Ministero della Salute, Regione Lombardia, Comune di Saronno ja Agenzia Italiana del Farmaco (AIFA) (C-159/12), ASL Lodi, Ministero della Salute, Regione Lombardia, Comune di Sant’Angelo Lodigiano ja Agenzia Italiana del Farmaco (AIFA) (C-160/12), ASL Pavia, Ministero della Salute, Regione Lombardia, Comune di Bereguardo ja Agenzia Italiana del Farmaco (AIFA) (C-161/12)
   
      Muu osapuoli: Federfarma — Federazione Nazionale Unitaria dei Titolari di Farmacia Italiani (C-159/12–C-161/12)
   
      Oikeudenkäynnin kohde
   
   Ennakkoratkaisupyynnöt — Tribunale Amministrativo Regionale per la Lombardia — SEUT 18 artiklan ja 56 artiklan sekä SEUT 101 artiklan ja 102 artiklan tulkinta — Kansallinen lainsäädäntö, jossa kielletään itsehoitoapteekkeja myymästä sellaisia lääkemääräystä edellyttäviä lääkkeitä, joiden kulut jäävät potilaan vastattavaksi
   
      Tuomiolauselma
   
   SEUT 49 artiklaa on tulkittava niin, ettei se ole esteenä pääasioissa kyseessä olevan kaltaiselle kansalliselle säännöstölle, jonka mukaan laillistettu proviisori, joka kuuluu asianomaiseen ammattiyhteisöön mutta joka ei pidä ”aluesuunnitelmaan” merkittyä apteekkiliikettä, ei voi jaella itsehoitoapteekissaan vähittäismyynnissä myöskään lääkkeitä, jotka edellyttävät lääkemääräystä ja joiden kustannuksia kansallinen terveysviranomainen ei korvaa vaan jotka ostaja maksaa kokonaan itse.
   
      (1)  EUVL C 157, 2.6.2012.